cyanic-selkie/wikianc huggingface dataset:
মাটি-কাঠামো মিথস্ক্রিয়া
কাঠামোগত প্রতিক্রিয়াগুলিতে (মাটি-কাঠামো মিথস্ক্রিয়া ) এসএসআই এবং এসএসআই সিজমিক ডিজাইন কোডের বিধানগুলির প্রভাব
মাটি-কাঠামো মিথস্ক্রিয়া এর জন্য কাঠামোর প্রতিক্রিয়া ভুমিকম্পের উপর নির্ভর করে । একই অবস্থার ক্ষেত্রে বিভিন্ন ভূমিকম্পের মানের জন্য বিভিন্ন ফলাফল পাওয়া যেতে পারে ।
ধানমন্ডি লেক
ধানমন্ডি লেক ঢাকার ধানমন্ডি আবাসিক এলাকায় অবস্থিত একটি হ্রদ। অতীতে এটি পান্ডো নদী হিসেবে পরিচিত ছিল। লেকটি প্রাথমদিকে কাওরান বাজার নদীর একটি পরিত্যক্ত খাল ছিল যা তুরাগ নদীর সাথে মিলিত হয়েছিল। লেকটি আংশিকভাবে বেগুনবাড়ি খালের সাথে মিলিত হয়েছে। ১৯৫৬ সালে ২৪০.৭৪ হেক্টর জমিতে ধানমন্ডি লেকের আশেপাশের এলাকাকে আবাসিক এলাকা হিসেবে উন্নীত করা হয়। এই উন্নয়ন প্রকল্পে ধানমন্ডি আবাসিক এলাকার ১৬% লেকের জন্য বরাদ্ধ রাখা হয়েছিল।
মাটি-কাঠামো মিথস্ক্রিয়া
ক্ষতিকারক প্রভাব
কঠোর সংখ্যাসূচক বিশ্লেষণগুলি ব্যবহার করে, মাইলোনাকিস এবং গেজেটাস দেখিয়েছেন যে এসএসআইয়ের কারণে কাঠামোর প্রাকৃতিক সময়কালে বৃদ্ধি সর্বদা উপকারী হয় না জা সরল নকশাকৃত বর্ণালী দ্বারা প্রস্তাবিত। নরম মাটির পললগুলি ভূমিকম্পের তরঙ্গের সময়কে উল্লেখযোগ্যভাবে প্রসারিত করতে পারে এবং কাঠামোর প্রাকৃতিক সময়কালে বৃদ্ধি দীর্ঘ সময়ের স্থল কম্পনের সাথে অনুরণন ঘটায়। আবার, অধ্যয়নটি দেখিয়েছে যে এসএসআই প্রভাবের কারণে কাঠামোর প্রাকৃতিক সময়কালের বৃদ্ধির সাথে নমনীয়তার চাহিদা উল্লেখযোগ্যভাবে বৃদ্ধি পেতে পারে। মাটির স্থায়ী বিকৃতি এবং ফেইলার কাঠামোর ভূমিকম্প প্রতিক্রিয়াটিকে আরও বাড়িয়ে তুলতে পারে।
ধানমন্ডি লেক
সময়ের পরিক্রমায় লেকটি একটি দর্শনীয় সাথে পরিণত হয় এবং এর আশেপাশে বিভিন্ন সাংস্কৃতিক কেন্দ্র গড়ে উঠে যার মধ্যে অন্যতম হল, রবীন্দ্র সরোবর যা লেকের পাশেই অবস্থিত।
মাটি-কাঠামো মিথস্ক্রিয়া
ক্ষতিকারক প্রভাব
যখন কোনও কাঠামো ভূমিকম্পের শিকার হয়, তখন এটি ভিত্তি এবং মাটির সাথে যোগাযোগ করে এবং এভাবে ভূমির গতি পরিবর্তন করে। মাটি-কাঠামো মিথস্ক্রিয়াকে বিস্তৃতভাবে দুটি ঘটনায় বিভক্ত করা যেতে পারে: ক) কাইনেমেটিক ইন্টারঅ্যাকশন এবং খ) ইনারশিয়াল ইন্টারঅ্যাকশন। ভূমিকম্পের স্থল গতির ফলে মাটি স্থানচ্যুতি ফ্রি-ফিল্ড গতি হিসাবে পরিচিত ।  তবে মাটিতে নিহিত করা ফাউন্ডেশন ফ্রি-ফিল্ড গতি অনুসরণ করবে না। ফ্রি ফিল্ড গতির সাথে না মেলার ফাউন্ডেশনের এই অক্ষমতা কাইনেটিক ইন্টারঅ্যাকশনের কারণ হয়ে থাকে। অন্যদিকে, সুপারট্রাকচারের ভরগুলি মাটির দিকে নিবিড় শক্তি সঞ্চারিত করে, মাটিতে আরও বিকৃতি ঘটায়, যাকে ইনারশিয়াল ইন্টারঅ্যাকশন হিসাবে অভিহিত করা হয়।
ধানমন্ডি লেক
চিত্রশালা
<mapframe latitude="23.7451268" longitude="90.3776802" zoom="15" width="293" height="254" align="right">{ "type": "FeatureCollection", "features": [ {     "type": "Feature", "properties": {}, "geometry": { "type": "Point", "coordinates": [ 90.3776802,         23.7451268        ]      }    }  ] }
মাটি-কাঠামো মিথস্ক্রিয়া
নকশা
বেশ কয়েকটি বিল্ডিং বৈশিষ্ট্যের উপর ভিত্তি করে মূল ভিত্তিগুলি হ'ল:
ভিত্তির স্থলের ফাইলিংয়ের তাদের নিজস্ব স্থলের  যান্ত্রিক বৈশিষ্ট্য অনুসারে ঘটে: ইতালিতে, উদাহরণস্বরূপ, নতুন ভূমিকম্প -প্রথাগত রীতি অনুযায়ী - অর্ডিনানজা ৩২৭৪/২০০৩ - আপনি নিম্নলিখিত বিভাগগুলি সনাক্ত করতে পারেন:
ভিত্তির ধরণটি মাটির প্রকার অনুসারে নির্বাচিত হয়; উদাহরণস্বরূপ, সমজাতীয় শৈল গঠনের ক্ষেত্রে সংযুক্ত প্লিনথগুলি নির্বাচিত হয়, আবার খুব নিম্ন মানের মাটির ক্ষেত্রে প্লেটগুলি বেছে নেওয়া হয় ।
ভিত্তি স্থাপনের বিভিন্ন উপায় সম্পর্কে আরও তথ্যের জন্য ভিত্তি (আর্কিটেকচার) দেখুন ।
উভয় ভিত্তি এবং কাঠামো কম-বেশি বিকৃত হতে পারে; তাদের সংমিশ্রণ কাঠামোয় ভূমিকম্প প্রভাবগুলির প্রশস্তকরণ ঘটাতে পারে আবার পারে না। স্থলটি প্রকৃতপক্ষে সমস্ত ভূমিকম্পের তরঙ্গের ক্ষেত্রে একটি ফিল্টার, যেমন কঠোর মাটি উচ্চ-ফ্রিকোয়েন্সি ভূমিকম্পের তরঙ্গকে উৎসাহ  দেয় যখন কম কমপ্যাক্ট মাটি নিম্ন ফ্রিকোয়েন্সি তরঙ্গগুলিকে সমন্বিত করে। অতএব, একটি কঠোর বিল্ডিং, উচ্চ মৌলিক ফ্রিকোয়েন্সি দ্বারা চিহ্নিত, দৃঢ়  স্থলে নির্মিত এবং তারপরে উচ্চতর ফ্রিকোয়েন্সিগুলির শিকার হওয়ার সময় বেশ ক্ষতির সম্মুখীন  হয়।
উদাহরণস্বরূপ, ধরুন এখানে দুটি বিল্ডিং রয়েছে যা একই উচ্চ দৃঢ়টার অধিকারী । এগুলি দুটি পৃথক ধরনের মাটির উপর দাঁড়িয়ে আছে: প্রথমটি, শক্ত এবং পাথুরে — দ্বিতীয়, বেলে এবং বিকৃত হতে পারে ।  যদি একই ভূমিকম্পের শিকার হয়, তবে শক্ত মাটিতে ভবনটি আরও বেশি ক্ষতিগ্রস্থ হয়।
প্রশমন
স্থল-কাঠামো মিথস্ক্রিয়া সমস্যা প্রশমনের ক্ষেত্রে সর্বাধিক ব্যবহৃত পদ্ধতিগুলির মধ্যে পূর্ব-দেখা বিচ্ছিন্নতা সিস্টেমের কর্মসংস্থান এবং কিছু গ্রাউন্ড ব্রেস কৌশল রয়েছে, যা সর্বোপরি নিম্ন মানের মানের (ডি এবং ই বিভাগসমূহ) উপর গৃহীত হয়। সর্বাধিক ছড়িয়ে পড়া কৌশলগুলি হ'ল জেট গ্রাউটিং কৌশল এবং পাইল ওয়ার্ক কৌশল। জেট-গ্রাউটিং কৌশলটি একটি ড্রিলের সাহায্যে কিছু তরল কংক্রিট সাবসয়েলে ইনজেকশন নিয়ে গঠিত। যখন এই কংক্রিটটি শক্ত হয় তখন এটি এক ধরনের কলাম তৈরি করে যা চারপাশের মাটিকে কনসলিডেট করে। এই প্রক্রিয়াটি কাঠামোর সমস্ত ক্ষেত্রে পুনরাবৃত্তি হয়। পাইল ওয়ার্ক কৌশলটি পাইলস ব্যবহার করে গঠিত হয়, যা একবার মাটিতে নিহিত করা হয় যা বোঝা বা ওজনকে মাটির স্তরগুলির দিকে স্থানান্তর করে  উপরের ভিত্তি ও ভিত্তির  উপরের বিল্ডিংকে সমর্থন করে,  এবং তাই আরও কমপ্যাক্ট এবং আন্দোলন-প্রতিরোধী হয়।
আমড়া
আমড়া (ইংরেজিতে Hog Plum) একপ্রকার ফল যা মাঝারি আকারের পর্ণমোচী বৃক্ষে ফলে৷ বৈজ্ঞানিক নাম Spondias pinnaata Kurz. (বা Spondias mombin), পরিবার: (Anacardiaceae)৷
বিবরণ
বৃক্ষগুলি ২০-৩০ ফুট উঁচু হয়, প্রতিটি যৌগিক পাতায় ৮-৯ জোড়া পত্রক থাকে পত্রদন্ড ৮-১২ ইঞ্চি লম্বা এবং পত্রকগুলো ২-৪ ইঞ্চি পর্যন্ত লম্বা হয়৷ কাঁচা ফল টক বা টক মিষ্টি হয়, তবে পাকলে টকভাব কমে আসে এবং মিষ্টি হয়ে যায়৷ ফলের বীজ কাঁটাযুক্ত৷ ৫-৭ বছরেই গাছ ফল দেয়৷ এই ফল কাঁচা ও পাকা রান্না করে বা আচার বানিয়ে খাওয়া যায়৷ ফল আগস্ট মাসে বাজারে আসে আর থাকে অক্টোবর পর্যন্ত৷
উপাদান
আমড়া কষ ও অম্ল স্বাদযুক্ত ফল৷ এতে প্রায় ৯০% জল, ৪-৫% কার্বোহাইড্রেট ও সামান্য প্রোটিন থাকে৷ ১০০ গ্রাম আমড়ায় ভিটামিন-সি পাওয়া যায় ২০ মিলিগ্রাম, ক্যারোটিন ২৭০ মাইক্রোগ্রাম, সামান্য ভিটামিন-বি, ক্যালসিয়াম ৩৬ মিলিগ্রাম, আয়রন ৪ মিলিগ্রাম৷ আমড়ায় যথেষ্ট পরিমাণ পেকটিনজাতীয় ফাইবার এবং অ্যান্টি-অক্সিডেন্টজাতীয় উপাদান থাকে৷
বিস্তৃতি
বাংলাদেশসহ আফ্রিকা, ভারত, শ্রীলঙ্কা এবং ইন্দোনেশিয়ায় এই গাছটি জন্মে৷
আমড়ার পুষ্টিগুণ
প্রতি ১০০ গ্রাম খাদ্য উপযোগী আমড়ার পুষ্টিগুণ
২০১৯–২০ আফগানিস্তান ক্রিকেট দলের বাংলাদেশ সফর
আফগানিস্তান জাতীয় ক্রিকেট দল একমাত্র টেস্ট ক্রিকেট খেলার জন্য বাংলাদেশ সফর করে, যা সেপ্টেম্বর ২০১৯-এ অনুষ্ঠিত হয়। বাংলাদেশ ক্রিকেট বোর্ড (বিসিব) সফরটি আগস্ট ২০১৯ এ নিশ্চিত করেছিল। ২০১৯ ক্রিকেট বিশ্বকাপের, আফগানিস্তান ক্রিকেট দল কোন ম্যাচে জয় পায়নি, ফলে বিশ্বকাপ পরবর্তী ক্রিকেটের সকল সংস্করণের জন্য, রশীদ খানকে দলের অধিনায়ক নিযুক্ত করা হয়।  রশীদ খান মাত্র ২০ বছর ৩৫০ দিন বয়সে টেস্ট দলের অধিনায়কত্ব গ্রহণ করে এবং যে কোন টেস্ট দলের ক্ষেত্রে সর্বকনিষ্ঠ টেস্ট অধিনায়ক হিসাবে আত্মপ্রকাশ করেন।
সুরজ ভান
সুরজ ভান (১ অক্টোবর ১৯২৮-৬ আগস্ট ২০০৬) ছিলেন একজন প্রাক্তন রাজ্যপাল, সংসদ সদস্য এবং ভারতীয় জনতা পার্টির একজন ভারতীয় রাজনীতিবিদ।
ব্যক্তিগত জীবন
সুরজ ভান বাঁশওয়াল ১৯২৮ সালের ১লা অক্টোবর হরিয়ানার মেহলাওয়ালি যমুনানগর জেলায় চমার সম্প্রদায়ের মধ্যে জন্মগ্রহণ করেন এবং পাঞ্জাব বিশ্ববিদ্যালয় ও কুরুক্ষেত্র বিশ্ববিদ্যালয়ে থেকে এমএ ও এলএলবি নিয়ে পড়াশোনা করেন।
তিনি রাষ্ট্রীয় স্বয়ংসেবক সঙ্ঘ স্বেচ্ছাসেবক হিসাবে তাঁর জনজীবন শুরু করেছিলেন। তাঁর পুত্র অরুণ কুমারও বিজেপির সঙ্গে যুক্ত এবং হায়ানার বিভিন্ন পৌর কর্পোরেশনের দায়িত্বে ছিলেন।
রাজনৈতিক কর্মজীবন
তিনি ২০০৬ সালের ৬ ই আগস্ট ৭৭ বছর বয়সে নয়াদিল্লিতে একাধিক অঙ্গ ব্যর্থতার পর হৃদরোগে আক্রান্ত হয়ে  মারা যায়।
হরি বাহাদুর রোকায়া
হরি বাহাদুর রোকায়া (জন্ম ২ সেপ্টেম্বর ১৯৬৫) একজন নেপালী দূরপাল্লার দৌড়বিদ। তিনি ১৯৯২ গ্রীষ্মকালীন অলিম্পিকে পুরুষদের ম্যারাথনে প্রতিদ্বন্দ্বিতা করেছিলেন।
নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার
১৯৫৪ সালের ১১ই ফেব্রুয়ারি ৬ষ্ঠ প্রাইমটাইম এমি পুরস্কার আয়োজনে প্রথমবার এই পুরস্কার প্রদান করা হয়। শুরুর বছরগুলোতে প্রদত্ত অভিনয়ের পুরস্কারগুলোর জন্য নির্দিষ্ট কোন ধারা ছিল না, নাট্যধর্মী বা হাস্যরসাত্মক ধারাবাহিকের অভিনেত্রীরা মনোনয়ন এবং পুরস্কার লাভ করতেন। ইভ আর্ডেন নারী অভিনয়ের বিভাগে প্রথম বিজয়ী ছিলেন, অন্যদিকে নাট্যধর্মী ধারাবাহিকে অভিনয় করে প্রথম বিজয়ী ছিলেন লরেটা ইয়াং। ১৯৬৬ সালের মধ্যে অভিনয়ের পুরস্কারগুলো নাট্যধর্মী ও হাস্যরসাত্মক এই দুই ভাগে বিভক্ত হয় এবং বর্তমান শিরোনামে আসার পূর্ব পর্যন্ত বেশ কয়েকবার নাম পরিবর্তিত হয়।
প্রতিষ্ঠার পর থেকে ৩৬ জন অভিনেত্রীকে এই পুরস্কার প্রদান করা হয়েছে, এবং ৩১টি নাট্যধর্মী ধারাবাহিকে অভিনয়ের জন্য তার এই পুরস্কার জয় করেছেন। চারবার পুরস্কার বিজয়ী টাইন ড্যালি এবং মাইকেল লার্নড এই বিভাগে সর্বাধিক জয়ের রেকর্ড ধরে রেখেছেন। ১২টি মনোনয়ন নিয়ে অ্যাঞ্জেলা ল্যান্সবারি এই বিভাগে সর্বাধিক মনোনীত অভিনেত্রী, যদিও তিনি কখনও পুরস্কার জিততে পারেননি। ২০১৫ সালে ভায়োলা ডেভিস "হাউ টু গেট অ্যাওয়ে উইথ মার্ডার" এ অ্যানালাইজ কিটিং চরিত্রে অভিনয় করে প্রথম আফ্রিকান-মার্কিন নারী হিসেবে এই পুরস্কার অর্জন করেন। ইউফোরিয়ায় অভিনয়ের জন্য পুরস্কার জয়ী জেনডায়া এই বিভাগে সর্বকনিষ্ঠ পুরস্কার বিজয়ী। সাম্প্রতিক বিজয়ী অলিভিয়া কলম্যান দ্য ক্রাউন-এ রানী দ্বিতীয় এলিজাবেথ চরিত্রে অভিনয়ের জন্য এই পুরস্কার লাভ করেন।
জেমস ড্যানিয়েল ম্যাডিসন
জেমস ড্যানিয়েল ম্যাডিসন (James Maddison; জন্ম: ২৩ নভেম্বর ১৯৯৬; জেমস ম্যাডিসন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব লেস্টার সিটি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলে থাকেন।
ইংরেজ ফুটবল ক্লাব কভেন্ট্রি সিটির যুব পর্যায়ের হয়ে খেলার মাধ্যমে ম্যাডিসন ফুটবল জগতে প্রবেশ করেন এবং এই ক্লাবের হয়ে খেলার মাধ্যমে ফুটবল খেলায় বিকশিত হয়েছেন। ২০১৩–১৪ মৌসুমে, কভেন্ট্রি সিটির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। কভেন্ট্রি সিটিতে তিনি ৩ মৌসুম অতিবাহিত করেছেন; যেখানে তিনি ২৪ ম্যাচে ৪টি গোল করেছেন। পরবর্তীতে তিনি নরউইচ সিটি এবং আবেরডিনের মতো ক্লাবের হয়ে খেলেছেন। ২০১৮–১৯ মৌসুমে, তিনি ২৫ মিলিয়ন ইউরোর বিনিময়ে নরউইচ সিটি হতে লেস্টার সিটিতে যোগদান করেছেন।
ভার্সাই চুক্তি
ভার্সাই চুক্তি একটি শান্তিচুক্তি যা প্রথম বিশ্বযুদ্ধের পরপর যুদ্ধের মিত্রশক্তি ও তৎসংশ্লিষ্ট শক্তিসমূহ এবং জার্মানির মধ্যে সম্পাদিত হয়।
ইতিহাস
১৯১৯ সালের বসন্তে প্যারিসে অনুষ্ঠিত প্যারিস শান্তি সম্মেলনে চুক্তির খসড়া করা হয়। খসড়ার মূল নকশা করেন চারজন নেতা যারা ইতিহাসে বিগ ফোর হিসেবে খ্যাত। এরা হলেন বৃটেনের ডেভিড লয়েড জর্জ, ফ্রান্সের জর্জেস ক্ল্যামেনকু (Georges Clamenceau), যুক্তরাষ্ট্রের উড্রো উইলসন এবং ইতালির ভিটোরিও অরল্যান্ডো। মূলত প্রথম তিনজনই নকশা তৈরি করেন। কোন পরাজিত জাতি চুক্তির খসড়া তৈরিতে কোন ভূমিকা রাখতে পারেনি, এমনকি মিত্রশক্তির সহযোগী জাতিসমূহেরও তেমন উল্লেখযোগ্য কোন ভূমিকা ছিলনা। ২৮ জুন তারিখেই এই চুক্তি অনুমোদিত হয়। কিন্তু এতে উপস্থিত জার্মান প্রতিনিধিদল অসন্তোষ প্রকাশ করে, কারণ তাদের মতে এতে সম্মেলন চলাকালে গৃহীত সিদ্ধান্তসমূহের ব্যত্যয় হয়েছে এবং মূল সমস্যা ছিল এই যে এই চুক্তিতে জার্মানিকে যুদ্ধাপরাধী হিসেবে চিহ্নিত করা হয়েছে।
মাহফুজা মন্ডল
মাহফুজা মন্ডল রিনা (জন্ম: ৫ জুলাই ১৯৬১) বাংলাদেশের জয়পুরহাট জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।
প্রাথমিক জীবন
মাহফুজা মন্ডল ৫ জুলাই ১৯৬১ সালে জয়পুরহাট জেলায় জন্মগ্রহণ করেন।
রাজনৈতিক জীবন
মাহফুজা মন্ডল যুব মহিলা লীগের সাংগঠনিক সম্পাদক ও জয়পুরহাট জেলা মহিলা আওয়ামী লীগের সাধারণ সম্পাদক। তিনি নবম জাতীয় সংসদের মহিলা আসন ২২ থেকে মনোনীত সংসদ সদস্য ছিলেন।
বাংলাদেশে ক্রিকেটের ইতিহাস
বাংলাদেশে ক্রিকেটের ইতিহাস সময়ের সাথে ক্রমান্বয়ে সমৃদ্ধশালী। অক্টোবর, ১৯৯৯ সালে প্রথমবারের মতো বাংলাদেশ ক্রিকেট দল প্রথম-শ্রেণীর ক্রিকেটে অংশগ্রহণ করে। কিন্তু পরিবর্তিত রাজনৈতিক অবস্থায় ভারতীয় উপমহাদেশে অবস্থান করায় বাংলাদেশের দীর্ঘকালীন ক্রিকেট ইতিহাস রয়েছে।
বাংলাদেশের আত্মপ্রকাশ
১৯৪৭ সালে ভারত বিভাজনের পর বাংলাদেশের নির্দিষ্ট সীমারেখা গড়ে উঠে যা পূর্ব পাকিস্তান নামে পরিচিতি পায়। ভারতের প্রায় ১,৬০০ কিলোমিটার দূরে পশ্চিমাংশে পাকিস্তানের প্রধান প্রশাসনিক কেন্দ্র রচিত হয়। প্রধান ধর্ম ইসলাম হওয়া স্বত্ত্বেও জাতিগত ও ভাষার পার্থক্যের ফলে ১৯৭১ সালে বাঙালি জাতির জনক বঙ্গবন্ধু শেখ মুজিবুর রহমানের চৌকষ নেতৃত্বে সংগঠিত মহান মুক্তিযুদ্ধে বাংলাদেশ স্বাধীনতা লাভ করে যাতে প্রত্যক্ষভাবে ভারত সরকার সর্বাত্মক সহযোগিতা করেছিল। ২৬ মার্চ, ১৯৭১ তারিখে বাংলাদেশ আনুষ্ঠানিকভাবে পাকিস্তানের কাছ থেকে স্বাধীনতা ঘোষণা করে ও ১৬ ডিসেম্বর, ১৯৭১ তারিখে রেসকোর্স ময়দানে পাকবাহিনীর আত্মসমর্পণের মাধ্যমে নতুন দেশ হিসেবে বাংলাদেশ বিশ্ব রাজনীতিতে আত্মপ্রকাশ করে।
পূর্ব বাংলায় ক্রিকেট
অষ্টাদশ শতকে ব্রিটিশ ইস্ট ইন্ডিয়া কোম্পানি বাংলায় প্রথম ক্রিকেট খেলার প্রচলন করে। ১৭৯২ সালে প্রথমবারের মতো ক্রিকেট খেলা আয়োজনের কথা জানা যায়। সম্ভবতঃ আরও একদশক পূর্বে খেলাটি অনুষ্ঠিত হতে পারে। ১৯৩৪ সালে ব্রিটিশ ভারতে অবস্থান করে ভারতীয় ক্রিকেট নিয়ন্ত্রণ বোর্ড রঞ্জি ট্রফি প্রতিযোগিতার প্রচলন ঘটায়। ১৯৩৮-৩৯ মৌসুমে বাংলা শিরোপা লাভ করে। ভারত বিভাজনের ফলে বাংলাও বিভক্ত হয়ে যায়। ১৯৫৪ সালের পূর্ব পর্যন্ত পূর্ব বাংলা আনুষ্ঠানিকভাবে কোন খেলায় অংশ নেয়নি।
পূর্ব পাকিস্তানে ক্রিকেট
১৯৫৪-৫৫ মৌসুম থেকে ১৯৭০-৭১ মৌসুম পর্যন্ত পূর্ব পাকিস্তানের ১০টি প্রথম-শ্রেণীর ক্রিকেট দল পাকিস্তানের ঘরোয়া ক্রিকেটে কায়েদ-ই-আজম ট্রফি ও আইয়ুব ট্রফিতে অংশগ্রহণ করেছিল। ১৯৫৪-৫৫ মৌসুমে সফরকারী ভারতীয় একাদশ ও ১৯৫৫-৫৬ মৌসুমে এমসিসি দল পূর্ব পাকিস্তান দলের বিপক্ষে অংশগ্রহণ করে। ভারতীয় একাদশ খেলায় জয় পেয়েছিল।
পাকিস্তানের অংশ হিসেবে থাকায় বাংলাদেশে প্রথম-শ্রেণীর ক্রিকেট ও টেস্ট ক্রিকেট খেলা আয়োজনের দায়িত্ব পায়। জানুয়ারি, ১৯৫৫ সালে ভারতের বিপক্ষে খেলার জন্য পাকিস্তান দল ঢাকায় অবস্থিত বঙ্গবন্ধু জাতীয় স্টেডিয়াম প্রথমবারের মতো ব্যবহার করে। ১৯৭১ সালের স্বাধীনতার পূর্ব পর্যন্ত টেস্টসহ অনেকগুলো গুরুত্বপূর্ণ খেলায় এ স্টেডিয়ামকে ব্যবহার করা হয়েছিল। চট্টগ্রামের এমএ আজিজ স্টেডিয়ামে ১৯৫৪ সালে প্রথম-শ্রেণীর ক্রিকেট খেলা আয়োজন করা হলেও স্বাধীন বাংলাদেশের টেস্ট মর্যাদা প্রাপ্তির পর ২০০১ সালে টেস্ট খেলা আয়োজনের সুযোগ পায়।
বাংলাদেশে ক্রিকেট
২৬ জুন, ২০০০ সালে বাংলাদেশ ক্রিকেট দল আন্তর্জাতিক ক্রিকেট কাউন্সিলের পূর্ণাঙ্গ সদস্যের মর্যাদা লাভ করে। বোর্ডের নাম পরিবর্তিত হয়ে বাংলাদেশ ক্রিকেট বোর্ড নামকরণ হয়। ১০-১৩ নভেম্বর, ২০০০ সালে বাংলাদেশ দল বঙ্গবন্ধু জাতীয় স্টেডিয়ামে উদ্বোধনী টেস্টে ভারতের মুখোমুখি হয়। খেলায় ভারত দল নয় উইকেটে জয় পায়।
বারালা রেলওয়ে স্টেশন
বড়লা রেলওয়ে স্টেশন হল পূর্ব রেলওয়ে জোনের হাওড়া রেলওয়ে বিভাগের অধীনে নলহাটি-আজিমগঞ্জ শাখা লাইনের একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলার সাহাপুর, বড়লায় অবস্থিত।
টুয়েনসাং জেলা
টুয়েনসাং জেলা ভারতের নাগাল্যান্ড রাজ্যের সর্ববৃহৎ জেলা৷ এই জেলার সদর শহর টুয়েনসাং৷ জেলাটি নাগাল্যান্ডের একেবারে পূর্বে ভারত-মিয়ানমার সীমান্তে অবস্থিত৷
ইতিহাস
নাগাল্যান্ড রাজ্য গঠনের সময় মোককচাং জেলা ও কোহিমা জেলার সাথে টুয়েনসাং জেলাও গঠন করা হয়েছিল৷ পরবর্ত্তীকালে এই টুয়েনসাং জেলার থেকেই মন, লংলেং, নকলাক এবং সম্প্রতি কিফিরে জেলা পৃথক জেলা হিসাবে প্রতিষ্ঠিত হয়েছে।
এই জেলার দুর্গম অবস্থানের প্রতি লক্ষ্য রেখে ভারতের সংবিধানে নাগাল্যান্ডের অন্য জেলার মতই জেলাটির প্রশাসনের জন্য এক বিশেষ অনুচ্ছেদ যোগ দেয়া হয়৷ এই অনুচ্ছেদ অনুসারে নাগা জনজাতীয় সংস্কৃতি ও ধর্মীয় রীতি সম্পর্কিত সংসদে গ্রহণ করা যেকোনো আইন নাগাল্যান্ড বিধানসভার সর্বসম্মতিক্রমে টুয়েনসাং জেলায় প্রযোজ্য হয়। নাগাল্যান্ডের রাজ্য সরকারে টুয়েনসাং জেলার জন্য একটি পৃথক মন্ত্রালয়ও গঠন করে দেয়া হয়েছে৷ রাজ্যপাল কর্তৃক এই অঞ্চল প্রশাসনের তত্ত্বাবধানের জন্য কাউন্সিল গঠন করা হয়েছিল।
জনসংখ্যা
২০১১ সালের লোকগণনা অনুসারে টুয়েনসাং জেলার মোট জনসংখ্যা ১৯৬,৮০১ জন৷ জনসংখ্যার দিক থেকে ভারতের মোট ৬৪০ টি জেলার ভিতর এই জেলার স্থান ৫৯০৷ টুয়েনসাং জেলার প্রতি ১০০০ জন পুরুষের বিপরীতে মহিলার সংখ্যা ৯৩০ জন৷ এই জেলার সাক্ষরতার হার ৭৩.৭%৷
জৈববৈচিত্র্য
১৯৮৪ সালে টুয়েনসাং জেলার ৬.৪ বর্গ কিলোমিটারের একটি অঞ্চল ফাকিম বন্যপ্রাণী অভয়ারণ্য হিসাবে ঘোষণা করা হয়৷ অবশ্য পরবর্ত্তীকালে এই জেলাকে বিভক্ত করে কিফিরে জেলা প্রতিষ্ঠা করায় এই বন্যপ্রাণী অভয়ারণ্য কিফিরে জেলার অন্তর্ভুক্ত হয়৷
ধিনচ্যাক পূজা
পূজা জৈন বা ধিনচ্যাক পূজা হলেন একজন ভারতীয় ইউটিউব ব্যক্তিত্ব ও গায়ক।   তিনি ২০১৭ সালে বিগ বস এ অংশগ্রহণ করেছিলেন।
মিউজিক ভিডিও
ধিনচ্যাক পূজা সোয়াগ ওয়ালি টোপি (২০১৫), দারু (২০১৬), সেলফি ম্যায়নে লেলি আজ (২০১৭),  দিলোঁ কা শুটার (২০১৭), বাপু দে দে থোড়া ক্যাশ (২০১৭), ও  আফরিন ফাতিমা বেওয়াফা হ্যায় (২০১৭) গানের মিউজিক ভিডিওগুলোর মাধ্যমে গণমাধ্যমে আলোচনায় আসেন। তার গানগুলো ব্যাপক সমালোচনার শিকার হয়। ২০১৭ সালের জুন মাসে অভিযোগের পরিপ্রেক্ষিতে তার সবগুলো মিউজিক ভিডিও মুছে দেয় ইউটিউব কর্তৃপক্ষ। কর্তৃপক্ষ মুছে ফেললেও অন্যান্য ব্যবহারকারীরা পরবর্তীতে সেই সব ভিডিও পুনরায় আপলোড করে।
অন্যান্য কর্মকাণ্ড
ধিনচ্যাক পূজা বিবিসির এশিয়ান নেটওয়ার্কের অনুষ্ঠানে টমি সান্ধুর উপস্থাপনায় ধিনচ্যাক পূজা অ্যান্ড নাকাশ আজিজ শিরোনামের একটি পর্বে উপস্থিত হয়েছেন। তিনি বিগ বস ১১ ওয়াইল্ড কার্ডের মাধ্যমে অংশ নিয়েছিলেন। এছাড়াও, আরজে রওনকের উপস্থাপনায় জি নিউজের ফান কি বাত অনুষ্ঠানের এক পর্বে তাকে দেখা গিয়েছিল।
ব্যক্তিগত জীবন
ধিনচ্যাক পূজা বেড়ে উঠেছেন মধ্যপ্রদেশে এবং তিনি একজন স্নাতক।
বাংলাদেশ পরমাণু কৃষি গবেষণা ইনস্টিটিউট
বাংলাদেশ পরমাণু কৃষি গবেষণা ইনস্টিটিউট (সংক্ষেপে "বিনা"), বাংলাদেশের, পারমাণবিক কৌশল কাজে লাগিয়ে কৃষিখাতে অবদান রাখার একমাত্র প্রতিষ্ঠান। কৃষিতে পারমাণবিক কৌশলের শান্তিপূর্ণ ব্যবহারের মাধ্যমে নতুন অধিক উৎপাদনশীল ফসলের জাত উদ্ভাবন, ভূমি ও পানির উত্তম ব্যবস্থাপনা, ফসলের উৎপাদন বৃদ্ধির জন্য নতুন কলাকৌশল উদ্ভাবন এবং ফসলের রোগ ও পোকামাকড় ব্যবস্থাপনা হচ্ছে এই প্রতিষ্ঠানের গবেষণার মূল বিষয়। প্রতিষ্ঠানটি ময়মনসিংহ শহর থেকে ৩ কিলোমিটার দুরে বাংলাদেশ কৃষি বিশ্ববিদ্যালয়ের ক্যাম্পাসে অবস্থিত। এতে প্রায় ৮০জন বৈজ্ঞানিক কর্মকর্তা দায়িত্বরত আছেন। বাংলাদেশের রংপুর, ঈশ্বরদি, মাগুরা, সাতক্ষীরা, কুমিল্লা, জামালপুর, খাগড়াছড়ি, সুনামগঞ্জ, শেরপুর, বরিশাল, গোপালগঞ্জ, নোয়াখালীও চাঁপাইনবাবগঞ্জে এটির ১৩টি উপকেন্দ্র রয়েছে।
ইতিহাস
১৯৬১ সালে ঢাকার আণবিক শক্তি কমিশনের রেডিও-ট্রেসার গবেষণাগারে এর যাত্রা শুরু হয়। একে কেন্দ্র করে, ১৯৭২ সালের জুলাই মাসে আণবিক শক্তি কমিশনে "পরমাণু কৃষি ইনস্টিটিউট" গঠন করা হয়। ১৯৭৫ সালে এটিকে ময়মনসিংহে অবস্থিত বাংলাদেশ কৃষি বিশ্ববিদ্যালয়ের ক্যাম্পাসে স্থানান্তর করা হয়। ১৯৮২ সালে এটি স্বতন্ত্র কৃষি গবেষণা প্রতিষ্ঠান হিসেবে মর্যাদা পায় ও এটিকে কৃষি মন্ত্রণালয়ের আওতায় নেয়া হয়। ১৯৮৪ সালে অধ্যাদেশ নং-২ জারি করার করে এটিকে জাতীয় প্রতিষ্ঠান হিসেবে ঘোষণা করা হয় এবং সেই সাথে এটিকে "বাংলাদেশ পরমাণু কৃষি গবেষণা ইনস্টিটিউট" হিসেবে নামকরণ করা হয়।
বৈজ্ঞানিক বিভাগ
গবেষণা কার্যক্রম পরিচালনা করার জন্য বিনার ১১টি বিভাগ রয়েছে। বিভাগগুলো হচ্ছে:
গবেষণায় সাফল্য
বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন।
সেনিয়া কাহনোভিচ
সেনিয়া কাহনোভিচ (Ксения Кахнович; জন্ম: ২৯শে জানুয়ারি ১৯৮৭; ভ্লাদিভস্তক, সোভিয়েত ইউনিয়ন) হলেন একজন রুশ ফ্যাশন মডেল, যিনি আপাতবাস্তব টেলিভিশন অনুষ্ঠান ইউ আর এ সুপারমডেলের প্রথম সাইকেল জয়লাভ করেছেন। এই অনুষ্ঠানটি টাইরা ব্যাংকসের আমেরিকা'স নেক্সট টপ মডেলের রুশ সংস্করণ।
পেশা
২০০৪ সালে, মাত্র ১৬ বছর বয়সে সেনিয়া কাহনোভিচ ইউ আর এ সুপারমডেল, সাইকেল ১-এ প্রতিযোগিতা করেছিলেন এবং জয়লাভ করেছিলেন। তিনি প্রথম পুরষ্কারটি প্রত্যাখ্যান করেছিলে, যেটি ছিল নেক্সট মডেল ম্যানেজমেন্টের সাথে একটি চুক্তি; কারণ তিনি ইতিমধ্যে আইএমজি মডেলসের কাছ থেকে অনুষ্ঠানে প্রতিযোগী হিসেবে থাকাকালীন এবং ফাইনাল প্রচারিত হওয়ার সময়ে আরও লাভজনক অফার পেয়েছিলেন। তাঁর বিজয় আনুষ্ঠানিকভাবে ঘোষণা করার পূর্বেই কাহনোভিচ প্যারিসে চলে এসেছিলেন।
২০১৫ সালের অক্টোবর মাসে, কাহনোভিচকে শীর্ষ মডেল ফ্র্যাঞ্চাইজের অন্যতম সফল প্রতিযোগী হিসাবে কসমোপলিটনে স্থান করে নিয়েছিলেন।
রাশিয়া-হন্ডুরাস সম্পর্ক
রাশিয়া-হন্ডুরাস সম্পর্ক, রাশিয়া এবং হন্ডুরাসের মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৯০ সালের ৩০ সেপ্টেম্বর এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
ভাইস (২০১৮-এর চলচ্চিত্র)
ভাইস ২০১৮ সালে মুক্তিপ্রাপ্ত একটি মার্কিন জীবনীধর্মী হাস্যরসাত্মক চলচ্চিত্র। উক্ত চলচ্চিত্রে ক্রিশ্চিয়ান বেল যুক্তরাষ্ট্রের সাবেক উপরাষ্ট্রপতি ডিক চেনির চরিত্রে অভিনয় করেন। অ্যামি অ্যাডামস, স্টিভ ক্যারেল, স্যাম রকওয়েল, জাস্টিন কার্ক, টাইলার পেরি,অ্যালিসন পিল, লিলি র‍্যাবে ও জেসি প্লেমনস ছবিটির সহযোগী চরিত্রে অভিনয় করেছেন। চেনি কীভাবে যুক্তরাষ্ট্রের সবচেয়ে ক্ষমতাবান উপরাষ্ট্রপতি বা ভাইস প্রেসিডেন্টে পরিণত হন, সেটিই এ ছবিতে তুলে ধরা হয়েছে। এটি জর্জ ডব্লিউ বুশের রাষ্ট্রপতিত্বকে কেন্দ্র করে নির্মিত দ্বিতীয় ছবি। প্রথমটি হলো অলিভার স্টোন পরিচালিত ডব্লিউ (২০০৮)।
রাশিয়া-হন্ডুরাস সম্পর্ক
রাশিয়ার রাজধানী মস্কোতে, হন্ডুরাসের একটি স্থায়ী দূতাবাস রয়েছে। কিন্তু হন্ডুরাসে রাশিয়ার কোন দূতাবাস নেই। নিকারাগুয়ার রাজধানী মানাগুয়াতে অবস্থিত রুশ দূতাবাসের নিকট হন্ডুরাস সম্পর্কিত কূটনৈতিক এবং অন্যান্য কার্যক্রমের দায়িত্ব ন্যস্ত রয়েছে এবং এই দুতাবসের মাধ্যমেই রাশিয়া এবং হন্ডুরাসের মধ্যে কূটনৈতিক সম্পর্ক রক্ষা হয়। অবশ্য নিকারাগুয়াতে অবস্থিত এই রুশ দূতাবাসটি একই সাথে এল সালভাদরের জন্যেও কার্যকরী।
ভাইস (২০১৮-এর চলচ্চিত্র)
২০১৮ সালের ২৫ ডিসেম্বর অন্নপূর্ণা পিকচারস ছবিটি মুক্তি দেয়। বিশ্বজুড়ে এটি ৭৬ মিলিয়ন ডলার আয় করে। অভিনয়শিল্পীদের অনবদ্য অভিনয় (বিশেষত বেল, অ্যাডামস,পেরি,ক্যারেল এবং রকওয়েলের চরিত্রায়ণ) এবং ইতিবাচক পর্যালোচনা সত্ত্বেও সমালোচকদের ছবিটি দ্বিধাবিভক্ত করে ফেলে। কোনো কোনো সমালোচক বলেন, এটি বছরের শ্রেষ্ঠ ছবি। আবার কেউ কেউ বলেন, এটি বছরের অন্যতম নিকৃষ্ট ছবি। ম্যাকের চিত্রনাট্য ও পরিচালনা প্রশংসা এবং ভর্ৎসনা- দুইটিই লাভ করে।
ছবিটি অনেকগুলো পুরস্কার ও মনোনয়ন লাভ করে। ৯১তম একাডেমি পুরস্কার অনুষ্ঠানে সেরা চলচ্চিত্রসহ ৮টি বিভাগে এটি মনোনয়ন লাভ করে এবং সেরা রূপসজ্জা ও কেশবিন্যাস বিভাগে অস্কার লাভ করে। ৭৬তম গোল্ডেন গ্লোব পুরস্কার অনুষ্ঠানে এটি ছয়টি মনোনয়ন।  ৭২তম ব্রিটিশ একাডেমি ফিল্ম অ্যাওয়ার্ডস অনুষ্ঠানেও ভাইস  ছয়টি মনোনয়ন লাভ করে।  বেল,অ্যাডামস ও রকওয়েল তিনটিতেই মনোনয়ন পান।  হাস্যরসাত্মক বা সাংগীতিক ছবিতে সেরা অভিনেতা ক্যাটাগরিতে বেল গোল্ডেন গ্লোব পুরস্কার লাভ করেন।
কাহিনী
আফগানিস্তান যুদ্ধ ও ইরাক যুদ্ধের সৈনিক কার্টের জবানিতে ভাইস চলচ্চিত্রের কাহিনী বিবৃত হয়েছে।
রাশিয়া-হন্ডুরাস সম্পর্ক
দ্বিপাক্ষিক সম্পর্ক
রাশিয়া এবং হন্ডুরাস এই দুই দেশই আন্তঃসংসদীয় সম্পর্ককে সমর্থন করে। ১৯৮৮ সালে মস্কোর একটি সংসদীয় প্রতিনিধিদল হন্ডুরাসে রাষ্ট্রীয় সফরে যায় এবং সেই সফরে দলটি হন্ডুরাসের পার্লামেন্ট, ন্যাশনাল কংগ্রেস অব হন্ডুরাস পরিদর্শন করেন। এর পাশাপাশি রাশিয়ার প্রতিনিধি দলের সাথে হন্ডুরাসের সংসদীয় প্রতিনিধিদলের বৈঠক হয়। পরবর্তীতে ১৯৯১ সালে, আবার মস্কোর সংসদীয় প্রতিনিধিদল হন্ডুরাস সফরে যায়।
বর্তমানে রাশিয়া এবং হন্ডুরাসে মধ্যকার সম্পর্ক অত্যন্ত আন্তরিক। উভয় দেশই বিভিন্ন আন্তর্জাতিক বিষয়ে পরস্পরকে সমর্থন প্রদান করে। ২০০৯ সালে হন্ডুরাসে এক অভ্যুত্থান হয়। সেই অভ্যুত্থানে হন্ডুরাসের তৎকালীন প্রধানমন্ত্রী জেলায়া ক্ষমতাচ্যুত হন। রাশিয়া এর তীব্র নিন্দা জানায় এবং সেটিকে গন্ততান্ত্রিক ধারার চূড়ান্ত লঙ্ঘন হিসেবে আখ্যায়িত করে।
ভাইস (২০১৮-এর চলচ্চিত্র)
কাহিনী
১৯৬৯ সালে নিক্সন প্রশাসনের অধীনে ইন্টার্ন হিসেবে হোয়াইট হাউসে চেনি কাজ করা শুরু করেন। নিক্সনের অর্থনৈতিক উপদেষ্টা ডোনাল্ড রামসফেল্ডের অধীনে কাজ করতে করতে চেনি সুদক্ষ রাজনৈতিক কৌশলবিদ হয়ে ওঠেন। স্ত্রী লিন এবং কন্যা লিজ ও মেরি চেনিকেও ডিক সময় দিতে পারেন না। চেনি হেনরি কিসিঞ্জার ও রিচার্ড নিক্সনকে গোপনে কম্বোডিয়ায় বোমা নিক্ষেপের কলাকৌশল নিয়ে আলোচনা করতে শুনে ফেলেন। তখনই তিনি নির্বাহী শাখার ক্ষমতার মাহাত্ম্য অনুধাবন করতে পারেন। রামসফেল্ডের আচরণের ফলে চেনি ও রামসফেল্ডের সাথে নিক্সনের দূরত্ব সৃষ্টি হয়। এটা অবশ্য তাদেরকে উপকৃতই করে। নিক্সনের পদত্যাগের পর চেনি রাষ্ট্রপতি জেরাল্ড ফোর্ডের শাসনামলে হোয়াইট হাউস চিফ অফ স্টাফ হিসেবে নিয়োগ পান।  অপরদিকে রামসফেল্ড প্রতিরক্ষামন্ত্রী নিযুক্ত হন।
ক্রমেই চেনি রক্ষণশীল মতবাদের সমর্থক হয়ে ওঠেন। তিনি রাষ্ট্রপতি জর্জ এইচ ডব্লিউ বুশের অধীনে প্রতিরক্ষামন্ত্রী হিসেবে নিয়োগ পান। একসময় মেরি চেনি সমকামী হিসেবে আত্মপ্রকাশ করেন। সংবাদমাধ্যমের বিদ্রূপের হাত থেকে মেরিকে বাঁচাতে চেনি রাজনৈতিক জীবন থেকে অবসর গ্রহণ করেন।
এরপর চেনি হ্যালিবার্টন কোম্পানির প্রধান নির্বাহী কর্মকর্তা হিসেবে নিযুক্ত হন। ২০০০ সালে জর্জ ডব্লিউ বুশ তাকে উপরাষ্ট্রপতি হবার প্রস্তাব দিলে তিনি পুনরায় রাজনৈতিক মঞ্চে আগমন করেন। চেনি বুঝতে পারেন, ক্ষমতার প্রতি বুশের মোহ নেই- বাবাকে খুশি করার জন্যই তিনি রাষ্ট্রপতি হতে যাচ্ছেন। তাই খুব দ্রুতই চেনি সমস্ত ক্ষমতা কুক্ষিগত করেন।
এরপর ১১ সেপ্টেম্বরের হামলা সংঘটিত হলে চেনি ও রামসফেল্ডের অঙ্গুলিহেলনে আফগানিস্তান ও ইরাকে যুক্তরাষ্ট্র হামলা করে। উক্ত হামলায় হাজারো মানুষ মৃত্যুবরণ করেন। এর ফলে চেনি অত্যন্ত অজনপ্রিয় হয়ে ওঠেন। এদিকে তার বড় মেয়ে সমকামিতাবিদ্বেষী লিজ চেনি উওমিং এর হাউজ অব রিপ্রেজেন্টেটিভসের সদস্যপদে নির্বাচনে দাঁড়ান। এটি নিয়েও সমস্যার সৃষ্টি হয়। ক্ষমতাপ্রেমী ডিক চেনির কর্মকাণ্ড রাজনৈতিক রঙ্গমঞ্চকে এভাবেই টালমাটাল করে দেয়।
বুলঢানা লোকসভা কেন্দ্র
বুলদানা লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর বুলদানা শহরে অবস্থিত। এই নির্বাচন কেন্দ্রটি মূলত ভারতীয় সংসদের লোকসভায় বুলধানা জেলাকে প্রতিনিধিত্ব করে তবে কেবল মলকাপুর (বিধানসভা কেন্দ্র) ছাড়া। সেটি রাভারের (লোকসভা কেন্দ্র) এর অংশ যা খন্দেশ অঞ্চলের জলগাঁও জেলার অন্তর্গত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি বুলদানা জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি বুলদানা জেলায় অবস্থিত।
বুলদানা লোকসভা কেন্দ্র বিজয়ী বর্তমান ও প্রাক্তন সংসদ
বুলদানা লোকসভা কেন্দ্রের বিজয়ী বর্তমান সংসদ ভারতীয় শিব সেনার দলের সদস্য প্রতাপরাও গণপতরাও যাদব। যিনি গত তিন বারের সংসদ (২০০৯, ২০১৪ ও ২০১৯)।
আরও পড়ুন
অমরাবতী লোকসভা কেন্দ্র অকোলা লোকসভা কেন্দ্র
ইস্তাম্বুলের মসজিদের তালিকা
ইস্তাম্বুল, ১৪৫৩ সাল থেকে উসমানীয় সাম্রাজ্যের রাজধানী এবং মধ্যপ্রাচ্যের বৃহত্তম শহর, এখানে অসংখ্য মসজিদ রয়েছে। ২০০৭ সালে, ইস্তাম্বুলে ২,৯৪৪ টি সক্রিয় মসজিদ ছিল।
বাইজান্টাইন ভবন
এই বাইজান্টাইন কাঠামোকে অটোমানরা মসজিদে রূপান্তরিত করেন।
মারিমার
মারিমার এটি মেক্সিকান টেলিনোভেলা যা ইনস রোডেনা দ্বারা নির্মিত এবং ১৯৯৪ সালে টেলিভিসায় ভ্যালেন্টেন পিমস্টেইন এবং ভারেনিকা পিমস্টেইন প্রযোজনা করেছেন। রেডিওওভেলা লা অবিচ্ছেদ্য উপর ভিত্তি করে এটি একই সময়ে রেডিও কারাকাস টেলিভিসিন দ্বারা উৎপাদিত লা অদম্যরূপে অভিযোজিত।
থালিয়া এবং এডুয়ার্ডো ক্যাপটিলো মূল চরিত্রে অভিনয় করেছেন, যখন চ্যান্টেল আন্ডির মূল প্রতিপক্ষের চরিত্রে অভিনয় করেছেন।
সেপ্টেম্বর ২০১৭
সেপ্টেম্বর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।
ফুলবাগান মেট্রো স্টেশন
ফুলবাগান মেট্রো স্টেশন হল কলকাতা মেট্রো-এর ইস্ট-ওয়েস্ট মেট্রো লাইনের একটি গুরুত্বপূর্ণ ভূগর্ভস্ত মেট্রো স্টেশন। এই স্টেশনটি ফুলবাগান এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে ফুলবাগান মেট্রো স্টেশন পর্যন্ত চলাচল করছে ৪ অক্টোবর ২০২০ থেকে আর এই ফুলবাগান মেট্রো স্টেশন। ১৪ জুলাই ২০২২ তারিখ থেকে স্টেশনটি শিয়ালদহ মেট্রো স্টেশন এর সাথে যুক্ত। মেট্রো স্টেশনটি গুরুদাস কলেজের কাছেই অবস্থিত।
ইতিহাস
১৯৬৯ সালে কলকাতার যানজট সমস্যা সমাধানে মেট্রোপলিটান ট্রান্সপোর্ট প্রজেক্ট (রেলওয়ে) নামে একটি প্রকল্প গৃহীত হয়। এই প্রকল্পের প্রতিবেদনে কলকাতার যানজট সমস্যার সমাধানে দ্রুতগামী গণপরিবহন ব্যবস্থা চালু করা ছাড়া অন্য কোনো বিকল্প পথ নেই বলে জানানো হয়। ১৯৭১ সালে প্রকাশিত প্রকল্পের মাস্টার প্ল্যানে কলকাতার জন্য মোট ৯৭.৫ কিলোমিটার দৈর্ঘ্য্যের পাঁচটি মেট্রো লাইনের প্রস্তাব দেওয়া হয়। এই পাঁচটি পথের মধ্যে বিধাননগর থেকে হাওড়া পর্যন্ত মেট্রো রেলপথের কথা বলা হয়। কিন্তু সেই সময়ে এই মেট্রো রুট নির্মাণে গুরুত্ব পায়নি।
জানুয়ারী ২০০৪ সালে, প্যাসিফিক কনসালটেন্ট ইন্টারন্যাশনাল গ্রুপ মেট্রো লাইনের জন্য একটি সম্ভাব্যতা গবেষণা পরিচালনা করে। এর পর সংস্থাটি হুগলি নদীর নিচে রাস্তা ও সুড়ঙ্গ নির্মাণের প্রস্তাব করে।
২০০৯ সালে পূর্ব-পশ্চিম মেট্রো রুটের নির্মাণ শুরু হয়। এই রুটে ফুলবাগান মেট্রো স্টেশনটি অন্তর্ভুক্ত করা হয়। স্টেশনের নির্মাণ কাজ শুরু হয় ২০১১ সালে। স্টেশনটি ২০১৪ সালে চালু করার কথা বলা হলেও স্টেশনের নির্মাণ কাজ সম্পূর্ণ না হওয়ায় স্টেশনটি চালু করা সম্ভব হয়নি। তবে পরবর্তীতে এটি ২০১৫ সালের মধ্যে চালু করার কথা বলা হয়। কিন্তু ওই সময়ে প্রকল্প শেষ কর্তে নির্মান সংস্থা ব্যর্থ হয়।
২৯ মে ২০১৯ সালে স্টেশনের তৃতীয় রেল বা থার্ড লাইনে বিদ্যুৎ সংযোগ করা হয়। ৩১ মে ২০১৯ সালে, ফুলবাগান মেট্রো স্টেশনে দিন বেলা সাড়ে ১২টা নাগাদ ইস্ট-ওয়েস্ট মেট্রোর একটি বাতানুকূল রেক সুভাষ সরোবরের কাছে ভূগর্ভস্থ পথ দিয়ে প্রথমে ফুলবাগান স্টেশনে পৌঁছয়। পরে ওই ট্রেনটি ফুলবাগান পেরিয়ে নির্মীয়মাণ শিয়ালদহ মেট্রো স্টেশনের পূর্ব প্রান্ত পর্যন্ত গিয়ে আবার পাশের লাইন দিয়ে ফিরে আসে।
গঠন
কলকাতা মেট্রোর লাইন ২-এর অন্তর্গত ফুলবাগান মেট্রো স্টেশনটি গঠনগতভাবে ভূর্গভস্থ মেট্রো স্টেশন। স্টেশনটির প্ল্যাটফর্ম ভূমিপৃষ্ঠ থেকে ১৮ মিটর গভীরে অবস্থিত। ফুলবাগান মেট্রো স্টেশনটি একটি দ্বীপ প্ল্যাটফর্ম নিয়ে গঠিত। এই প্ল্যাটফর্মের উভয় পাশে একটি করে মোট ২ টি রেল ট্রাক রয়েছে। স্টেশনের পশ্চিমদিকগামী রেল ট্র্যাকটি শিয়ালদহগামী ট্রেনের জন্য ব্যবহৃত হয় এবং পূর্বদিকগামী রেল ট্র্যাকটি সল্ট লেক স্টেডিয়ামগামী ট্রেনের জন্য ব্যবহৃত হয়। স্টেশনের প্ল্যাটফর্ম ১৪০ মিটার দীর্ঘ ও ১২ মিটার প্রস্ত। এই স্টেশনটির প্ল্যাটফর্মের দৈর্ঘ উত্তর-দক্ষিণ লাইনের স্টেশনগুলির প্ল্যাটফর্মের দৈর্ঘের থেকে ৩০ মিটার কম। স্টেশনটি ৫,৭২৫ বর্গ মিটার (২২৯মি x ২৫মি) এলাকা নিয়ে নির্মিত।
স্টেশন বিন্যাস
স্টেশনটি তিনটি স্তরে বিন্যস্ত রয়েছে। এই তিনটি স্তর হল ভূমি স্তর (রাস্তায় স্তর), এম বা দ্বিতীয় স্তর এবং পি বা তৃতীয় স্তর। ভূমি স্তরে স্টেশনের প্রবেশ পথের শুরু এবং প্রস্থান পথের শেষ হয়। দ্বিতীয় স্তর বা মধ্যবর্তী তলাতে মূলত টিকিট পরীক্ষা ও টিকিট ক্রয়ের ব্যবস্থা রয়েছে। তৃতীয় স্তর বা শেষ স্তরে প্ল্যাটফর্ম এবং পূর্ব ও পশ্চিমগামী দুটি রেল ট্র্যাক রয়েছে।
অটো রিক্সা
এই স্টেশন থেকে করুণাময়ী, বেলিয়াঘাটা, শিয়ালদহ, গণেশ টকিজ, আরজি কর হাসপাতাল রুটে অটো পরিষেবা উপলব্ধ।
রেল
স্যার গুরুদাস বন্দ্যোপাধ্যায় হল্ট এই মেট্রো স্টেশন থেকে ৫০০ মিটার দূরে অবস্থিত।
বিমানবন্দর
নেতাজি সুভাষ চন্দ্র বসু আন্তর্জাতিক বিমানবন্দর ভিআইপি রোড এবং সি.আই.টি রোড হয়ে ১০.৬ কিলোমিটার দূরে অবস্থিত।
তারিক বিন জিয়াদ
তারেক বিন জিয়াদ (طارق بن زياد, জন্ম: ৬৭০, মৃত্যু: ৭২০) ৭১১ থেকে ৭১৮ সাল পর্যন্ত ভিসিগথ শাসিত হিস্পানিয়ায় মুসলিম বিজয় অভিযানের একজন সেনানায়ক। ইবেরিয়ান ইতিহাসে তাঁকে অন্যতম গুরুত্বপূর্ণ সেনা কমান্ডার হিসেবে বিবেচনা করা হয়। উমাইয়া খলিফা প্রথম আল ওয়ালিদের আদেশে তিনি একটি বিরাট বাহিনীকে মরক্কোর উত্তর উপকূল থেকে নেতৃত্ব দেন। জিব্রাল্টারে তিনি তাঁর সৈন্য সমাবেশ করেন। জিব্রাল্টার নামটি আরবি জাবালে তারিক থেকে উৎপন্ন হয়েছে। এর অর্থ "তারেকের পাহাড়"। তারিক বিন জিয়াদের নামে এটির নামকরণ হয়।
উৎস
মধ্যযুগের অধিকাংশ ইতিহাসবিদ তারিকের বংশ সম্পর্কে খুব অল্প তথ্য দিয়েছেন। ইবনে আবদুল হাকাম, ইবনে আল আসির, আল তাবারি, ইবনে খালদুন তার সম্পর্কে কিছুই উল্লেখ করেননি। আধুনিককালের এনসাইক্লোপিডিয়া অব ইসলাম ও কেম্ব্রিজ হিস্টরি অব ইসলাম এও এ বিষয়ে তথ্য নেই। কিছু আরব ইতিহাস অনুযায়ী তাঁর ব্যাপারে তিনটি ভিন্ন তথ্য আছে। এগুলো তারিকের প্রায় ৪০০ ও ৫০০ বছর পর লেখা হয়েছে। এগুলো হলো:
৭৫৪ সালে ল্যাটিনে লিখিত মোজারাব ক্রনিকলে তাকে ভুলক্রমে তারিক আবুজারা বলে উল্লেখ করা হয়েছে। এটি স্পেন বিজয়ের একটি লিখিত দলিল।
তারিকের নাম প্রায় উম্ম হাকিম নামে একজন তরুণ দাসীর সাথে সম্পর্কিত করা হয়। তিনিও তারিকের সাথে স্পেন আসেন। কিন্তু তাঁদের মধ্যকার সম্পর্ক অস্পষ্ট রয়ে গেছে।
ইতিহাস
রডেরিক স্পেনের ক্ষমতায় এলে জুলিয়ান তার কন্যাকে প্রথা অনুযায়ী শিক্ষা অর্জনের জন্য গিসিগথিক রাজার দরবারে পাঠান। কথিত আছে যে রডেরিক তাকে ধর্ষন করেন এর ফলে জুলিয়ান অত্যন্ত রাগান্বিত হয়ে আরবদেরকে ভিসিগথ রাজ্যে আসতে আমন্ত্রণ জানান। সে সাথে মুসলিমদেরকে জিব্রাল্টার প্রণালী গোপনে পার করে দেয়ার ব্যাপারে তিনি তারিকের সাথে চুক্তিতে আবদ্ধ হন। জুলিয়ানের কাছে বেশ কিছু বাণিজ্য জাহাজ ও স্পেনিশ মূলভূমিতে নিজস্ব দুর্গ ছিল।
৭১১ সালের ২৯ এপ্রিল নতুন ধর্মান্তরিত মুসলিমদের নিয়ে গঠিত তারিকের সেনাবাহিনী জিব্রাল্টারে অবতরণ করে। জিব্রাল্টার নামটি আরবি নাম জাবাল আত তারিক বা তারিকের পাহাড় নাম থেকে উদ্ভূত হয়েছে।
তারিকের সেনাবাহিনীতে মোট ৭০০০ জন লোক ছিল। বলা হয় যে মূসা ইবনে নুসাইর আরো ৫০০০ সৈনিক পাঠিয়েছিলেন। রডেরিক হামলা মোকাবেলার জন্য ১,০০,০০০ জন সৈনিক সমাবেশ করেন। ১৯ জুলাই গুয়াডালেটের যুদ্ধে রডেরিক পরাজিত ও নিহত হন। ফলে ভিসিগথ রাজ্যের বিরুদ্ধে তারিক বিন জিয়াদ চূড়ান্ত বিজয় লাভ করেন। এর ফলে মুসা ইবনে নুসায়ের ১৮০০০ (বেশিরভাগ আরব) সৈন্য নিয়ে দ্বিতীয় আক্রমণ চালানোর জন্য একত্রিত করে এবং কয়েক বছরের মধ্যে তারিক ও মুসা ভিসিগোথগুলি থেকে ইবেরিয়ান উপদ্বীপের দুই তৃতীয়াংশকে দখল করে ফেলে।
thumb|200px|গথ বাহিনীর সাথে মুসলিমদের লড়াইয়ে গথদের পিছু হটা। জুলিয়ানের মতানুসারে তারিক বিন জিয়াদ তার সেনাদলকে কয়েকটি ভাগে ভাগ করে কর্ডোবা, গ্রানাডা ও অন্যান্য অঞ্চল জয় করতে পাঠান। এসময় তিনি মূল সেনাদলের সাথে অবস্থান করেন। তারা টলেডো ও গুয়াদালাজারা জয় করে। পরের বছর মুসা বিন নুসাইরের ফিরে আসার আগ পর্যন্ত তারিক হিস্পানিয়ার গভর্নর হিসেবে দায়িত্ব পালন করেন।
তারিক ও মূসা দুজনেই ৭১৪ সালে উমাইয়া খলিফা প্রথম আল ওয়ালিদের আদেশে দামেস্কে ফিরে আসেন। এখানে তারা তাদের বাকি জীবন অতিবাহিত করেন।
তারিক ও মূসা
তার ব্যাপারে প্রথমদিককার আরব ইতিহাসে যেসব তথ্য পাওয়া যায় তার মধ্যে নবম শতকের ইবনে আল হাকামের তথ্য সবচেয়ে চাঞ্চল্যকর। তিনি লিখেছেন যে মূসা তারিকের উপর এতটাই রাগান্বিত ছিলেন যে তিনি তাকে বন্দী করেন ও হত্যা করতে চাইছিলেন। তবে মুগিস আর-রুমির হস্তক্ষেপে তা সম্ভব হয়নি। তিনি খলিফা প্রথম আল ওয়ালিদের একজন মুক্ত করা ব্যক্তি ছিলেন। খলিফা তারিক ও মূসা দুজনকেই ডেকে পাঠান। একাদশ শতকের ‘’আখবার মাজমুয়া’’ অনুযায়ী মূসা স্পেনে আসার পর তারিক সম্মানের চিহ্নরূপে ঘোড়া থেকে নেমে পড়েন। কিন্তু মূসা তাকে ঘোড়ার চাবুক দিয়ে আঘাত করেন।
অন্যদিকে আরেকজন প্রাচীন ইতিহাসবিদ আল বালাজুরির মতে মূসা তারিককে কড়া ভাষায় চিঠি লেখেন ও পরবর্তীকালে দুজন একত্রীত হন।
সোলায়মানের টেবিল
তারিক ও মূসার মধ্যকার দ্বন্দ্বের ব্যাপারে একটি গল্প প্রচলিত আছে। বহুল প্রচলিত গল্পটিতে একটি প্রকান্ড আসবাবপত্রের উল্লেখ করা হয়। এটি নবী সুলায়মান এর বলে কথিত ছিল। বলা হয় যে এটি স্বর্ণনির্মিত ও মণিমুক্তা দ্বারা আবৃত ছিল এবং ইসলামপূর্ব যুগেও এটি স্পেনিশ ভিসিগথদের দখলে ছিল বলে প্রচলিত ধারণা ছিল।
রডেরিকের এক ভাতিজার আত্মসমর্পণের পর তারিক এটি দখলে নিয়ে নেন। অধিকাংশ কাহিনী মতে মূসার নিকট থেকে প্রতারণার আশঙ্কায় তিনি এর একটি পা খুলে ফেলেন ও এর স্থলে একটি কমমূল্যের পা স্থাপন করেন। টেবিলটি এরপর মূসার বিজিত মালামাল রূপে দামেস্কে নিয়ে যাওয়া হয়।
যখন দুজনই খলিফার সামনে আসেন, মূসা বলেন যে তিনি এই টেবিলটি দখলকারীদের একজন। তারিক এসময় কম দামি পায়াটির দিকে খলিফার দৃষ্টি আকর্ষণ করেন। এ ব্যাপারে মূসার ব্যাখ্যা ছিল যে তিনি টেবিলটি এ অবস্থায় পেয়েছিলেন। এরপর তারিক আসল পায়াটি বের করেন। ফলে মূসা তার উপর অসন্তুষ্ট হন।
তবে আল বালাজুরির লেখায় খলিফার সামনে এধরনের টেবিল উপস্থাপন করা হয়েছিল বলে কোনো তথ্য নেই।
বক্তব্য
ষোড়শ শতাব্দীর ঐতিহাসিক আহমেদ মোহাম্মদ আল-মক্কারি তার দ্য ব্রাথ অফ পারফিউমে গুয়াদালেতের যুদ্ধের আগে তার সেনাদের উদ্দেশে রাখা লম্বা বক্তব্য তুলে ধরেন।
নামি দ্বীপ
নামসিওম বা নামি দ্বীপ (남이섬) দক্ষিণ কোরিয়ার গ্যাংওয়ন প্রদেশের চুনচিয়নে অবস্থিত একটি অর্ধ চাঁদের আকৃতির দ্বীপ, যা ১৯৪৪ সালে চিয়াংপিয়ং বাঁধ নির্মাণের ফলে উত্তর হান নদীর আশেপাশের জমি জলস্রোতে ডুবে যাওয়ার ফলে গঠিত হয়েছিল। নামটির উৎপত্তি হয়েছিলো জেনারেল নামি থেকে, যিনি কোরিয়ার জোসন রাজবংশের সপ্তম রাজা সেজোর রাজত্বকালে রাষ্ট্রদ্রোহিতার মিথ্যা অভিযোগে অভিযুক্ত হয়েছিলেন এবং পরে ২৮ বছর বয়সে মারা গিয়েছিলেন। যদিও তার কবরটি শনাক্ত করা যায় নি, কিন্তু সেখানে পাথরের একটি গাদা ছিল যেখানে তার দেহ সমাহিত করার কথা ছিল। এটি বিশ্বাস করা হতো যে, কেউ যদি সেখান থেকে একটি পাথরও নিয়ে যায় তবে এটি তাদের বাড়িতে দুর্ভাগ্য বয়ে আনবে। একটি ভ্রমণ সংস্থা মাটি দিয়ে কবরটি সাজিয়েছিল এবং তারপরে নামিসিওমকে একটি বিনোদন পার্কে পরিনত করেছিলো।
ভূগোল
নামিসিওম গ্যাপইয়েং দেশ থেকে ৩.৮ কি.মি. দূরে অবস্থিত, কিন্তু এটি গ্যাংওন প্রদেশের চুনচিয়নের অন্তর্ভুক্ত। এটি আয়তনে ৪,৩০,০০০ বর্গমিটার এবং ব্যাস প্রায় ৪ কিলোমিটার।
আবদুল লতিফ (রেস্তোরাঁ মালিক)
আবদুল লতিফ, এফআরএসএ (১৫ ডিসেম্বর ১৯৫৪ - ২০ জানুয়ারি ২০০৮) ছিলেন একজন ব্রিটিশ-বাংলাদেশি রেস্তোরাঁর মালিক এবং নিউক্যাসল আপন-ট্যাইনের তরকারি শেফ যিনি ভিজ ম্যাগাজিনে নিয়মিত প্রচারের মাধ্যমে দেশব্যাপী বিখ্যাত হয়ে ওঠেন। তিনি ১৯৮৭ সালে প্রবর্তিত তাঁর "কারি হেল" ডিশের জন্য সুপরিচিত ছিলেন। এটি একটি নামকরা তরকারি যা খুবই ঝাল স্বাদের (লতিফের মতে এটি "বিশ্বের সবচেয়ে ঝাল")। এটি তার নিউক্যাসল রেস্তোরাঁতে বিনা টাকায় পরিবেশন করা হত যারা পুরো খাবার শেষ করতে পারতেন। খাবারটিতে একটি সাধারণ মানের ভিন্দালুর চেয়ে চারগুণ বেশি পরিমাণের মরিচ রয়েছে।
প্রথম জীবন
লতিফের জন্ম সিলেট জেলা, পূর্ব বাংলা, পাকিস্তানের (বর্তমান বাংলাদেশ) সিলেট শহরের নিকটে। ১৯৬৯ সালে তিনি যুক্তরাজ্যে এসে ম্যানচেস্টারে স্থায়ী হন; এক রাতের এক বর্ণবাদী ঘটনা লতিফকে উত্তরাঞ্চল থেকে নিউক্যাসল আসতে বাধ্য করে। তিনি নেওয়ারুনের সাথে বিবাহবন্ধনে আবদ্ধ হন, একসাথে তাদের চার কন্যা এবং দুই পুত্র রয়েছে।
কর্মজীবন
হুইটলি বে-র এক আত্মীয়ের মালিকানাধীন একটি রেস্তোঁরায় ওয়েটার হিসাবে টাইনসাইডে লতিফের প্রথম কাজ শুরু। ১৯৭৭ সালে, লতিফ নিউক্যাসল আপন টাইন শহরের কেন্দ্রস্থলে রুপালী নামে একটি রেস্তোঁরা প্রতিষ্ঠা করেন। রেস্তোঁরাটিকে পরে কারি ক্যাপিটাল নামে নামকরণ করা হয়।
লতিফ সব ধরনের চাকুরীজীবী পুরুষ এবং মহিলাদের পাঁচ বছরের জন্য বিনামূল্যে কারি প্রদান করতেন যারা ইরাক যুদ্ধে নিয়োজিত ছিল, এবং রাগবি তারকা জনি উইলকিনসন এবং ফুটবল ম্যানেজার গ্রায়েম সাউনিসকে সারা জীবনের জন্য বিনামূল্যে কারি সেবা দেন।
২০০৪ সালে, তাঁর রেস্তোঁরাটি বিশ্বের দীর্ঘতম দূরত্বে কারি পাঠানোর জন্য গিনেস ওয়ার্ল্ড রেকর্ডসে তালিকাভুক্ত হয় – যখন তিনি নিউক্যাসল থেকে অস্ট্রেলিয়ার, সিডনিতে হিমায়িত উদ্ভিজ্জ বিরিয়ানি এবং পেশোয়ারী নান রুটি সরবরাহ করেন। পাঠানোর কাজটি মোটরসাইকেলের কুরিয়ার এবং বিমানের মাধ্যমে হয়েছিল এবং চার দিন সময় নিয়েছিল। তিনি নিয়মিতভাবে ক্রিট অ্যাডাল্ট কমিক ভিজে ম্যাগাজিনে প্রদর্শিত হওয়া সত্ত্বেও কর্মীদের বিনামূল্যে তরকারী সরবরাহ করে স্বাদ গ্রহণ করতে দিতেন যেখানে তাকে "কারি মানসিকবাদী" হিসাবে ডাকা হত।
লতিফ ১৯৯৪ সালে ৫০০০ পাউন্ডের বিনিময়ে লর্ড অফ হারপোল সম্মানী উপাধি ডিডটি কিনেছিলেন এবং গর্বের সাথে নিজেকে ব্রিটেনের প্রথম বাংলাদেশী লর্ড অফ ম্যানর হিসাবে প্রকাশ করেন। তিনি দ্য নিউ লর্ড নামে একটি ওয়েবসাইট খুলেন, যেখানে তিনি তার ভক্তদের জন্য স্মৃতিস্মারক পণ্যদ্রব্য, সমসাময়িক বার্তা, প্রচার পরিষেবা এবং একটি অনুপ্রেরণামূলক ডিভিডি সরবরাহ করতেন। সমাজে আমূল পরিবর্তন আনার জন্য তার প্রচেষ্টা মাধ্যমে ২০০৩ সালে তিনি রয়্যাল সোসাইটি অফ আর্টসের ফেলো নির্বাচিত হন।
মৃত্যু
২০শে জানুয়ারী ২০০৮, লতিফ নিউক্যাসলের গোসফর্থ এলাকায় তার নিজ বাড়িতে হার্ট অ্যাটাকের কারণে মারা যান।
লিবারেল ডেমোক্র্যাট সাংসদ টিম ফারন সংসদের আর্লি ডে মোশনে তার পরিবারকে সমবেদনা জানাতে এবং "নিউক্যাসল সিটি, লিবারেল ডেমোক্র্যাটস এবং ভিজ ম্যাগাজিনে তার অসামান্য অবদানের জন্য ২৪শে জানুয়ারী ২০০৮ সালে একটি প্রস্তাব উপস্থাপন করেন।
২ মার্চ ২০০৮, নিউক্যাসল সিভিক সেন্টারে তার স্মরণে বিপুল লোকের উপস্থিতিতে একটি স্মৃতি অনুষ্ঠান অনুষ্ঠিত হয়।
ক্যাসকেডিং স্টাইল শীটস
ক্যাসকেডিং স্টাইল শীটস (Cascading Style Sheets, সংক্ষেপে সিএসএস) হল একটি স্টাইল শীট ভাষা যা এইচটিএমএলের মত মার্কআপ ভাষায় লিখিত ডকুমেন্ট কীভাবে উপস্থাপিত হবে তা বর্ণনা করতে ব্যবহৃত হয়। এইচটিএমএল ও জাভাস্ক্রিপ্টের সাথে সিএসএস হল ওয়ার্ল্ড ওয়াইড ওয়েবের ভিত্তি প্রযুক্তি।
সিএসএস এমনভাবে তৈরি করা হয়েছে যাতে ওয়েবের মূল বিষয়বস্তু থেকে বিন্যাস, রং, ফ্রন্ট ইত্যাদি পৃথকভাবে নির্ধারণ করা যায়। এই পৃথকীকরণ ওয়েব ডেভেলপারদেরকে বেশ কিছু সুবিধা দেয়। কারণ অনেকগুলো ওয়েবপেজের বিন্যাস, রং ইত্যাদি পৃথক .css ফাইল দ্বারা নির্ধারণ করা যায়। এতে জটিলতা কমে এবং একই বিষয়ের পুনরাবৃত্তি করতে হয় না।
সিএসএস ব্যবহার করে একই মার্কআপ পাতাকে বিভিন্ন ডিভাইস ও ব্রাউজারে বিভিন্নভাবে উপস্থাপন করা যায়।
ক্যাসকেডিং নামটি এসেছে নির্দিষ্ট অগ্রাধিকার পদ্ধতি থেকে যার মাধ্যমে নির্ধারিত হয় কোন নিয়ম প্রয়োগ হবে যদি একাধিক নিয়ম একটি নির্দিষ্ট উপাদানের সাথে মিলে যায়।
এইচটিএমএল ছাড়াও এক্সএইচটিএমএল, প্লেইন এক্সএমএল, এসভিজি এবং এক্সইউএল ইত্যাদি মার্কআপ ভাষায় সিএসএসের ব্যবহার সমর্থিত।
গঠনবিন্যাস
সিএসএসে রয়েছে সহজ গঠনবিন্যাস এবং কিছু ইংরেজি শব্দ বিভিন্ন শৈলী বিশেষণগুলোর (style properties) নাম উল্লেখ করতে ব্যবহৃত হয়।
একটি স্টাইল শীট নিয়মাবলীর (rule) একটি তালিকা নিয়ে গঠিত। প্রত্যেক নিয়ম এক বা একাধিক নির্বাচক (selector) ও ঘোষণা বিভাগ (declaration block) নিয়ে গঠিত।
অর্জুন পণ্ডিত (মল্লক্রীড়াবিদ)
অর্জুন পণ্ডিত (জন্ম ২১ জুন ১৯৫৯) নেপালের একজন অবসরপ্রাপ্ত পুরুষ ম্যারাথন দৌড়বিদ। তিনি ক্যালিফোর্নিয়ার লস অ্যাঞ্জেলেসে ১৯৮৪ গ্রীষ্মকালীন অলিম্পিকে পুরুষদের ম্যারাথনে তার জন্মভূমির প্রতিনিধিত্ব করেন, ৬৩তম স্থান অর্জন করেন।
সীরাতুল মুস্তফা
সীরাতুল মুস্তফা হল পাকিস্তানি ইসলামি পণ্ডিত মুহাম্মদ ইদ্রিস কান্ধলভি (১৯০১ — ১৯৭৪) রচিত ৪ খণ্ডে সমাপ্ত একটি সীরাত বা শেষ নবীর জীবনী বিষয়ক গ্রন্থ। মূলত উর্দুতে লেখা এ গ্রন্থটি আধুনিককালে রচিত অন্যতম জনপ্রিয় সীরাত গ্রন্থ।
বৈশিষ্ট্য
এই গ্রন্থটির বৈশিষ্ট্য হল সর্বশেষ নবী মুহাম্মদ ও তাঁর সাহাবাদের উত্তম চরিত্র সম্পর্কে বর্ণনা। আরবিতে সীরাত সম্পর্কিত প্রায় সমস্ত গ্রন্থের সংক্ষিপ্ত সংস্করণ এই গ্রন্থে পাওয়া যায়। লেখক নবী মুহাম্মদের জীবনের বিভিন্ন ঘটনাবলীকে নতুনভাবে উপস্থাপনের চেষ্টা করেছেন। পূর্ববর্তী সূত্রগুলো থেকে সনদের দিক থেকে বিশুদ্ধ বর্ণনাগুলোকেই তিনি তার গ্রন্থে স্থান দিয়েছেন।
এ গ্রন্থে নবী জীবনের উপর আরোপিত বিভিন্ন আপত্তির প্রামাণিক জবাব রয়েছে। লেখক দলিল ও যুক্তির আলোকে ইসলামে দাসপ্রথা এবং নবীর একাধিক বিয়ে নিয়ে উত্থাপিত প্রশ্নসমূহের বিস্তারিত জবাব দিয়েছেন। এছাড়া নবীর মিরাজসহ অন্যান্য অলৌকিক ঘটনা এবং ইসলামে জিহাদের বিদ্যমানতা ও আক্রমণাত্মক জিহাদের প্রামাণ্যতা নিয়ে পশ্চিমা প্রভাবিত মুসলিম পণ্ডিতদের সংশয়সমূহ অপনোদনের চেষ্টা করেছেন।
গঠন
মূল উর্দুতে সীরাতুল মুস্তফা ৪ খণ্ডে প্রকাশিত হয়েছিল। পরবর্তীতে কোনও কোনও সংস্করণে একে ৩ খণ্ডে অথবা পরিপূর্ণ ১ খণ্ডে প্রকাশ করা হয়।
সীরাতে মুস্তফার ১ম খণ্ড ৩৬৭ পৃষ্ঠার সমন্বয়ে গঠিত, এর শুরতে সীরাতের প্রয়োজনীয়তা নিয়ে প্রাসঙ্গিক আলোচনা করা হয়েছে। বাকী অংশে নবী মুহাম্মদের বংশ তালিকা, নবীর জন্মের পূর্বের ঘটনাবলী, নবীর শৈশবকাল এবং কৈশোর কাল থেকে মদিনায় হিজরত ও ইহুদিদের সাথে চুক্তির বিষয় নিয়ে আলোচনা করা হয়েছে।
দ্বিতীয় খণ্ড ২৫৫ পৃষ্ঠার সমন্বয়ে গঠিত, যা জিহাদ ফি সাবিলিল্লাহ (আল্লাহর পথে যুদ্ধ) এবং দাস প্রথার সমস্যাগুলি দিয়ে শুরু হয়। লেখক জিহাদের অর্থ, পরিস্থিতি এবং উদ্দেশ্য, গুণাবলী, ধরন এবং অন্যান্য প্রভাবকগুলির সাথে উদাহরণ সহ বিস্তারিত আলোচনা করেছেন। তারপরে তিনি দাসত্বের বিষয়টি গ্রহণ করেছেন এবং বিশদ বিবরণ বর্ণনা করেছেন। তিনি নির্দিষ্ট কিছু জায়গায় শিবলী নোমানীর ভুল অনুমানকে চ্যালেঞ্জ করেছেন। বইয়ের বেশিরভাগ অংশে বদর ও উহুদের যুদ্ধ নিয়ে আলোচনা করা হয়েছে।
বইটির তৃতীয় খণ্ডটি যুদ্ধসমূহের সাথে সম্পর্কিত এবং এতে ৫১৪ পৃষ্ঠা রয়েছে। এই খণ্ডটি ৫ম হিজরিতে সংঘটিত যুদ্ধ দিয়ে শুরু হয় এবং এরপরে খন্দকের যুদ্ধ, বনু কুরাইজা, বাইয়াতে রিদওয়ান এবং হুদাইবিয়ার সন্ধি, নবী পত্রে বর্ণিত বিভিন্ন দেশের রাজাদের কাছে ইসলামের দাওয়াত, খায়বারের যুদ্ধ, ফাদাক বিজয়, মুতার যুদ্ধ, মক্কা বিজয়, হুনাইন ও তাবূকের যুদ্ধ, প্রতিনিধি দলের বছর এবং বিদায় হজ্জ ইত্যাদি নিয়ে আলোচনা করা হয়েছে। গুরুত্বপূর্ণ ঘটনা বর্ণনার পরে তিনি রাসূলের দেহের বৈশিষ্ট্য বর্ণনা করেছেন এবং রাসূলের জীবন, খিলাফতের বিষয়, উত্তরাধিকার সম্পর্কিত সমস্যা এবং অন্যান্য সমস্যা সম্পর্কে তাঁর মতামত প্রকাশ করেছেন। নবীর পোশাকের প্রসঙ্গে তিনি পশ্চিমা পোশাকের নিন্দা করেছেন। একটি দুই পৃষ্ঠার পরিশিষ্ট রয়েছে যাতে বহুভর্তৃকত্ব সংক্রান্ত আইনের ব্যাখ্যা দেওয়া হয়েছে।
গ্রন্থের শুরুতে আশরাফ আলী থানভী লিখেছেন,
উৎস
এ সূত্রধর্মী গ্রন্থটি রচনায় লেখক কুরআন ও হাদিস গ্রন্থ সমূহকে মূল হিসেবে নিয়েছেন। হাদিস সমূহের মধ্যে বিশুদ্ধ হাদিসগুলোই সূত্র হিসেবে ব্যবহার করেছেন। অন্যান্য সূত্রগুলোর মধ্যে রয়েছে:
অনুবাদ
বাংলা ভাষায় এ গ্রন্থটির একাধিক অনুবাদ হয়েছে। ৩ খণ্ডে এ গ্রন্থের সর্বপ্রথম অনুবাদ করেন বায়তুল মোকাররমের খতীব মাওলানা উবায়দুল হক। তার অনুদিত সংস্করণটি বর্তমানে পাওয়া যায় না। তারপর এ গ্রন্থের অনুবাদ করেন মাওলানা মুহিউদ্দীন খান, যা প্রকাশ করে “মদীনা পাবলিকেশন্স”। ২০০৪ সালে আরেকটি অনুবাদ প্রকাশ করে ইসলামিক ফাউন্ডেশন বাংলাদেশ। এ সংস্করণের অনুবাদক কালাম আযাদ।
ইংরেজিতেও এ গ্রন্থের একাধিক অনুবাদ হয়েছে। তার মধ্যে মুফতি মুহাম্মদ কাদওয়া ও মাওলানা মুহাম্মদ মোহুমেদী কর্তৃক অনুদিত সংস্করণটি বর্তমানে সহজলভ্য। এটি প্রকাশ করেছে জমজম পাবলিশার্স।
ভিসা
থাম্ব|ভিসা কার্ড। ভিসা একটি অনুমতি পত্র যা একটি দেশ কোন বিদেশী নাগরিককে ঐ দেশে প্রবেশ ও অবস্থানের জন্য দিয়ে থাকে। ভিসা ছাড়া ভিন দেশে প্রবেশ ও অবস্থান অবৈধ অভিবাসন হিসাবে পরিগণিত। সাধারণত: পাসপোট বা ট্রাভেল পারমিটের কোন একটি পাতায় লিখে, সীল দিয়ে বা স্টিকার লাগিয়ে ভিসা প্রদান করা হয়। দেশের বিদেশস্থ দূতাবাসগুলি ভিসা দিয়ে থাকে। সাধারণত: ভিসা প্রদানের জন্য দূতাবাসে কনস্যুলার শাখা থাকে।
দ্বি-পাক্ষিক চুক্তির ভিত্তিতে "ভিসা ওয়েভার‍" নীতি থাকতে পারে যে ক্ষেত্রে দুটি দেশ পরস্পরের জন্য ভিসা প্রথা স্থগিত রাখতে পারে। যেমন মার্কিন যুক্তরাষ্ট্র এবং ব্রিটেনের মধ্যে ভিসা ওয়েভার চুক্তি থাকায় এই দুই দেশের নাগরিক ভিসা ব্যতিরেকেই এক দেশ থেকে অন্য দেশে ভ্রমণ করতে পারে। আবার বিশেষ কোন চুক্তির আওতায় একগুচ্ছ দেশ নিজেদের মধ্যে ভিসা প্রথা অবলোপন করতে পারে। যেমন শেনঝেন চুক্তির আওতায় ইউরোপীয় ইউনিয়ন ভুক্ত ২২টি দেশের নাগরিক ভিসা ব্যতিরেকে এক দেশ থেকে অন্য দেশে চলাচল করতে পারে। এই ২২টি দেশ "শেনঝেন‍ এলাকা" নামে পরিচিত। "শেনঝেন‍ এলাকার" বাইরে অবস্থিত কোন দেশের নাগরিক "শেনঝেন ভিসা" নিয়ে ঐ ২২টি দেশের যে কোনটিতে প্রবেশ করতে পারবে এবং একবার প্রবেশের পর শেনঝেন এলাকার অপরাপর দেশসমূহেও ভ্রমণ করতে পারবেন। উল্লেখযোগ্য যে, ২০০৮ খ্রিষ্টাব্দ থেকে শেনঝেন ভিসা নিয়ে সুইজারল্যান্ডে প্রবেশের চুক্তি কার্যকর হয়েছে। একইভাবে সুইজারল্যান্ডের ভিসা নিয়ে শেনঝেন এলাকাভুক্ত কোন দেশে প্রবেশ করা যায়। ভারত, নেপাল এই দুই দেশের পরস্পর চুক্তি থাকায় ভিসা ছাড়াই এই দেশের নাগরিকেরা এই দুইটি দেশে মুক্তভাবে প্রবেশ ও থাকার সুবিধা পেয়েছে। কিন্তু অন্য দেশ থেকে এই দুইটি দেশে প্রবেশ করার জন্য ভিসার প্রয়োজন।
ভিসার মেয়াদ
ভিসা একটি নির্দিষ্ট মেয়াদের জন্য দেয়া হয়। প্রথমত: ভিসা প্রদানের পর সর্বশেষ কোন তারিখের মধ্যে ঐ দেশে প্রবেশ করা যাবে তা ভিসায় উল্লিখিত থাক্ অপর দিকে বৈধ পদ্ধতিতে ভিসা নিয়ে প্রবেশের পর কত দিন পর্যন্ত বিদেশে অবস্থান করা যাবে তার মেয়াদও ভিসায় উল্লিখিত থাকে। এছাড়া একটি ভিসা একবার প্রবেশ, দুই বার প্রবেশ বা বহুবার প্রবেশের জন্যও দেয়া হতে পারে।
ফুসতাত
ফুসতাত (الفسطاط, al-Fusţāţ) বর্তমান মিশরের একটি প্রাচীন নগরী ইসলামের দ্বিতীয় খলিফা উমর ইবনুল খাত্তাবের শাসনামলে যার গোড়াপত্তন হয়েছিল। সেনাপতি আমর ইবনুল আসের নেতৃত্বে ৬৪১ খ্রিষ্টাব্দে মুসলমানদের মিশর জয়ের পর রাজধানী স্থাপনের উদ্দেশ্যে নীল নদের তীরবর্তী স্থানে এই শহরটি নির্মাণ করা হয়েছিল। প্রায় দুই শত বৎসর এটি মিশরের রাজধানী ছিল। এটি এখন মাসর্‌ আল-আতিক্বাহ নামীয় পুরাতন কায়রো নগরীর অন্তর্ভুক্ত একটি এলাকা।
১২শ শতাব্দীতে শহরটি সমৃদ্ধির সর্বো‌চ্চ শিখরে পৌঁছায়। এ সময় জনসংখ্যা ছিল প্রায় ২,০০,০০০ জন। ফুসতাত ছিল মিশরের প্রশাসনিক কেন্দ্র। ক্রুসেডারদের হাত থেকে ফুসতাতের সম্পদ দূরে রাখার জন্য উজির শাওয়ার ফুসতাতকে আগুনে পুড়িয়ে দেয়ার আদেশের পূর্ব পর্যন্ত এর গুরুত্ব এরূপ ছিল। পরবর্তীতে শহরের বাকি অংশ কায়রোর অংশ করে নেয়া হয়। ফাতেমীয়রা ৯৬৯ খ্রিষ্টাব্দে ফুসতাতের উত্তরে খলিফার রাজকীয় আবাস হিসেবে কায়রো গড়ে তুলেছিল। অঞ্চলটি এরপর শত বছর ধরে সংস্কারহীন অবস্থায় পড়ে থাকে এবং ভাগাড় হিসেবে ব্যবহার হতে থাকে।
রাজধানী যুগের অল্প কিছু দালান এখনো টিকে রয়েছে। প্রত্নতাত্ত্বিক খননের মাধ্যমে এখানকার অনেক ভূগর্ভস্থ নিদর্শন উদ্ধার করা হয়েছে। এর মধ্যে অনেক নিদর্শন কায়রোর ইসলামি শিল্প জাদুঘরে সংরক্ষিত রয়েছে। মিশর ও আফ্রিকায় নির্মিত প্রথম মসজিদ আমর ইবনুল আস মসজিদ এখানে অবস্থিত।
মিশরের রাজধানী
প্রায় ৫০০ বছর যাবত ফুসতাত মিশরের রাজধানী ছিল। ৬৪১ খ্রিষ্টাব্দে প্রতিষ্ঠার পর থেকে ৭৫০ খ্রিষ্টাব্দে উমাইয়া খিলাফতের বিরুদ্ধে আব্বাসীয়দের বিদ্রোহের আগ পর্যন্ত ফুসতাতের কর্তৃত্ব অক্ষুণ্ণ ছিল। বিদ্রোহ মিশর ছাড়াও সমগ্র আরব অঞ্চলকে প্রভাবিত করেছিল। আব্বাসীয়রা ক্ষমতা পাওয়ার পর বিভিন্ন রাজধানীকে অধিকতর নিয়ন্ত্রণযোগ্য এলাকায় স্থানান্তর করে। ইতিপূর্বে দামেস্ক খিলাফতের প্রধান রাজধানী ছিল। আব্বাসীয়রা বাগদাদে নতুন রাজধানী স্থাপন করে। এই ধরনের স্থানান্তর অন্যত্রও ঘটে। মিশরে আব্বাসীয়রা ফুসতাত থেকে রাজধানী সরিয়ে আব্বাসীয় শহর আল-আসকারকে নতুন রাজধানী করে। ৮৬৮ খ্রিষ্টাব্দ পর্যন্ত এটি রাজধানী ছিল। ৮৬৮ খ্রিষ্টাব্দে তুলুনিদের ক্ষমতা লাভের পর অল্পকালের জন্য উত্তরের শহর আল-কাতাইয়ে রাজধানী স্থানান্তর করা হয়। আল-কাতাই ৯০৫ খ্রিষ্টাব্দ পর্যন্ত রাজধানী হিসেবে টিকে ছিল। এরপর আল-কাতাই ধ্বংস করে দেয়া হয় এবং রাজধানী পুনরায় ফুসতাতে নিয়ে আসা হয়। ১১৬৮ খ্রিষ্টাব্দে উজির শাওয়ার ফুসতাত পুড়িয়ে দেয়ার নির্দেশ দেয়ার পর ফুসতাত রাজধানী হিসেবে তার অবস্থান হারিয়ে ফেলে। এরপর মিশরের রাজধানী কায়রোতে স্থানান্তর করা হয়।
নাম ব্যুৎপত্তি
একটি ঘটনা থেকে ফুসতাতের নাম উদ্ভব হয়। মিশর বিজয়ের সময় সেনাপতি আমর ইবনুল আস ৬৪৬ খ্রিষ্টাব্দে আলেক্সান্দ্রিয়া যাত্রা করার আগে একটি পায়রা তার তাবুতে ডিম পাড়ে। এসময় রোমান ব্যবিলন দুর্গের উত্তরে তিনি শিবির স্থাপন করেছিলেন। একারণে আমর ইবনুল আস তাঁবুটিকে অক্ষত রাখার নির্দেশ দেন এবং যুদ্ধযাত্রা করেন। যুদ্ধে বিজয়ের পর তিনি সৈনিকদেরকে তার তাবুর চতুঃপার্শ্বে তাঁবু স্থাপনের নির্দেশ দেন এবং নতুন রাজধানীর নাম দেন মিসর আল-ফুসতাত বা ফুসতাত মিসর। যথার্থ অনুবাদ না হলেও একে "তাবুর শহর" বলে ডাকা হয়।